Publication: Magyar Közlöny
Issue: MK-2002-124 (Year: 2002, Number: 124)
Era: 1990-2004
Section: szabályairól szóló 16/1999. (XI. 18.) NKÖM rendelet alapján a nemzeti kulturális örökség minisztere 2002. július
Paragraph Index: 273

1. Az Országos Érdekegyeztetõ Tanács (OÉT) megtárgyalta a Nemzeti Fejlesztési Terv (NFT) irányairól és társadalmi egyeztetésének feladatairól szóló kormányzati elõterjesztést. A napirend tárgyalásán részt vevõ Medgyessy Péter miniszterelnök hozzászólásában hangsúlyozta az NFT kidolgozásához szükséges társadalmi konszenzus és az ezt megalapozó legszélesebb körû szakmai konzultációs folyamat kialakításának fontosságát. A tárgyalás eredményeként az OÉT megállapodott arról, hogy a szociális partnerek érdemi bevonása érdekében konzultációs állandó bizottságot hoz létre, valamint munkatervében rögzíti az ezzel kapcsolatos feladatokat. Az EU strukturális alapjainak támogatását elnyerõ stratégiai tervdokumentum elkészülte után a szociális partnerek részt vesznek a monitoring bizottságok munkájában. A munkavállalói oldal kezdeményezésére a kormányzati oldal a magyarországi bérek felzárkóztatási programjának kidolgozására elõterjesztést készít az OÉT részére.

Source: https://magyarkozlony.hu/hivatalos-lapok/e6f3501f8d6e339f5e24aaa407222780a4f5fe8a/dokumentumok/69511baae9280583a10df974de91d85c4fffefd0/letoltes